《又寻朱考亭张南轩二先生讲堂拜其遗趾》
明代·黄公辅

洞辟苍崖俗累稀，流风犹在讲堂非。四箴有石看来旧，万赖无声听欲微。

寒色浅深知节序，野花开落是真机。偶来揽胜因怀古，山鸟自啼还自飞。

作者简介：明广东新会人，字振玺。万历四十四年进士，官御史，忤魏忠贤去官。后迁江西参政，分守宝庆，有政绩。